החממה – דמויות
אנטגוניסטים

זאב נאמן (שרון אלכסנדר / יגאל זקס [ספי]) (עונות 1, 3) - הנבל הראשי בסדרה. שיתף פעולה עם הלקוח כדי להתעשר. עבד כראש לשכת ראש הממשלה כדי לגלות סודות מדינה, על מנת להשתמש בזה במזימותיו עבור הלקוח. ניסה לעזור ללקוח לגרום לרעידת אדמה יחד עם ג׳ודי. לאחר שמזימתם נכשלה הוא כביכול נרצח על ידי ניקול, משתפת פעולה של הלקוח. בעונה 3 התברר שהוא חי, והוא משתמש בזהותו של רובי כדי לבצע פשעים. רצח את דוקטור אייזנברג באמצעות רעל תוך כדי שהוא מתחזה לרובי וניסה לחטוף את נטלי תוך כדי שהוא מתחזה לרובי. לאחר שרובי נעצר, זאב סוחט אותו להודות בפשעים שלא רובי ביצע ולתת לו גישה למאגר הכסף העצום שברשותו על ידי כך שהוא איים שיהרוג את נטלי. לאחר שתוכניתו לחולל מלחמת עולם שלישית נכשלה, הוא נעצר ושוחרר על ידי ספי שחל לאחר שאיים כי יפוצץ את פצצות האיקארוס ברחבי ישראל. טען כי הוא ברח לציריך, אך במהלך המבצע לאיתורו הדביק תמונה שלו וגרם לכולם לחשוב כי הוא מסתתר במפעל נטוש בנוביה-סיטי, שם כנראה חוסל על ידי מטוס של חיל האוויר, וייתכן שהוא אף בחיים. בפרק 170 מתגלה כי הוא אכן נסע לשווייץ על מנת להתחזות לספי שחל. כחלק מהמזימה, זאב חטף את ספי שחל, והתחלף איתו כדי להציע לאלה-לי לטוס שוב לחלל, לפוצץ את המעבורת, להאשים את נוביה ולהתחיל מלחמה בין ישראל לנוביה שתתפתח למלחמת עולם וכל המדינות ייקנו ממנו את פצצות האיקארוס וכך יתעשר כי כל פצצת איקרוס שווה מיליארד דולר. נהרג בידי דניאל בסוף העונה. בגרסה האמריקאית של החממה הוא נקרא קייל.
הלקוח (אדריאנו חאובל/אסף שיינברגר) (עונה 1 [קול בלבד] עונה 2 [מופיע]) - האישיות הנוספת של רובי קליין. השם שלו הוא שרי. גאון מטורף ושטני. מכונה "הלקוח" בגלל העבודות המזדמנות שנתן לזאב, ג'ודי ורבים אחרים. איש עשיר בעל כסף רב ועוזרים. מרוויח כסף ממזימותיו השטניות. מנסה להפיץ את הווירוס בכנס השלום. עשה דיל עם אוזי שיפליל את פולי כמי שמפציץ את הווירוס וכך יוכל להמשיך. בעונה השנייה נראה כי הוא שחרר את רובי מהכלא ושרובי עובד איתו, אך זו אינה האמת. שרי נמצא אך ורק בציר הדמיון של רובי והלקוח מזוהה כרובי. מנסה להרוג את יפתח ואלה-לי מפני שהם נושאים בדמם נוגדנים לווירוס בזכות המים מהמערה שאלה-לי שתתה, ולאחר מכן בעזרת ניתוח הושתלו אצל יפתח. בהתחלה שולח את ג'רמי וג'ודי לשים פלסטרים מורעלים על יפתח ואלה-לי. ג'רמי ניסה לטפל ביפתח כשהתחזה לאח סיעודי בבית ההבראה של יפתח, ואילו את ג'ודי שלח אל אלה-לי כשהבטיח לג'ודי שאם תצליח ישחרר אותה מהכלא, אך לא באמת התכוון לעמוד בהבטחתו. אחרי שנכשל, שחרר את אריק מהכלא כדי שיחסל את יפתח ואלה-לי, אך גם בזה נכשל והם מצליחים להרוס את מזימתו.
ג'רמי (דורון צפריר) (עונה 2) - עוזרו של רובי. מבצע כל מה שהוא אומר לו. שחרר את רובי מהכלא. מנסה להרוג את יפתח, אך לא מצליח. נרצח על ידי יפתח, שהזריק לו את הרעל שהיה אמור להיות מוזרק ליפתח.
בוריס (גרא סנדלר) (עונה 1) - שכירם של זאב וג'ודי. איש ביטחון רשע. נרצח על ידי רובי שהציל את נטלי אחותו ממנו כאשר הוא ניסה להרוג אותה.
ניקול (אור דניאל) (עונה 1) - העוזרת של הלקוח. רצחה לכאורה את זאב אך בעונה השלישית מתגלה שהוא שרד את הירייה.
יוסי פרח (ארנון קריסה) (עונה 1) - שוטר מושחת. פוצץ את המכונית של עצמו כדי להשמיד את רסיס הכדור שהיה גורם לדניאל להסתבך עם המשטרה. בכסף שקיבל מג'ודי קנה שעון יקר וגרם לגורי לחשוד בו שהוא מושחת. אך הוא ואריק גרמו לדוידי לחשוב שגורי משוגע ולפטר אותו. בגרסה האמריקאית של החממה הוא נקרא פרי.
צ'יצ'ו (שמוליק כהן) (עונה 2) - חייל של פולי שנשלח להרוג את אוזי. ירה באוזי כדור אבל מתי ודינה מצליחים להוציא לו אותו. נהרג מהוירוס.
פולי (רוני בליץ) (עונה 2) - ראש המאפייה הירושלמית, רודף אחרי אוזי שחייב לו כסף ושולח את החיילים שלו לתפוס אותו. הופלל על ידי אוזי והלקוח ונכנס לכלא.
אריק (מורדי גרשון) (עונות 1–2) - שוטר מושחת. חברו הטוב של גורי. שותפם של זאב וג'ודי, נדקר על ידי גורי בסיום העונה הראשונה. בעונה השנייה שוחרר מהכלא על ידי הלקוח כדי להרוג את אלה-לי ויפתח, הוא התמהמה עם הירייה ולכן הוא רדף אחריהם עד כנס השלום שם נרצח על ידי נעמי. בעונה השלישית אלה-לי דמיינה שהוא נמצא בהופעה של יפתח, היא ניסתה להרוג אותו, אך מיד מבינה שהיא חלמה ולמעשה תקפה נגן D.J. גם בגרסה האמריקאית של החממה הוא נקרא אריק.
ראפיק אל-שריף (הייתאם עומארי) (עונה 3) - אחיו של באסם, דוד של עומאר. ירה בבאסם, ונהפך לנשיא של נוביה. ניסה להרוג את עומאר כדי שלא יהיה מי שיתפוס חזרה את השלטון. לאחר שעלה לשלטון עשה עם ספי שחל הסכם חילופים: עומאר תמורת איקארוס. נשלח לכלא על ידי עומאר.
איברהים אבו טלל (עאסם זועבי) (עונה 3) - ראש הצבא הנובי. תחילה היה נאמן לבאסם אל שריף אך הפך לנאמן לראפיק. בפרק 126 מבין את טעויותיו ומחליט להגן על עומאר ולהיות נאמן לו.
דוקטור ראלף אייזנברג (אלי גלפרין) (עונה 3) - מדען וגאון. עבד 14 שנה על "איקארוס", פרויקט חדשני ומהפכני, שיכול לגרום להשמדה טוטלית, ובעצם, נשק "יום הדין". שילם לסילבר שישדוד אותו ויגנוב את איקארוס. תכנן הכול מראש כדי להתעשר מהמלחמה בין ישראל מנוביה. לכאורה חייל של רובי, אולם הוא לא יודע שהמפעיל שלו הוא בעצם זאב. נרצח בידי זאב בעזרת רעל במשקה תוך כדי שזאב מתחזה לרובי.
אירנה (אפרת דור) (עונה 3) - עוזרת לזאב בכך שהיא מוכרת לו אמצעים להשלמת מזימתו ומחביאה בשבילו את חלק מפצצות האיקארוס במקום לא ידוע. לאחר שמזימתו הראשונה נכשלת, ממשיכה לעזור לו ומנהלת את העניינים בשבילו כשהוא מתחזה לראש הממשלה. מחליפה את רוחמה בתור המזכירה של ספי\זאב. בסוף העונה נתפסת על ידי נעמי וקארין ונאלצת להורות לאנשיה לשחרר את כל בני הערובה שברשותם.
טביב (מוראד חסן) (עונה 3) - נשלח להרוג את עומאר על ידי ראפיק. פגע בחייל, ביפתח ובישי. נרצח על ידי נפתלי שהציל את עומאר.
סילבר (אולג לוין) (עונה 3) - הזמין את תלמידי החממה ל"לונה ספארק" ופוצץ את המקום. במהלך פרק 112 מתגלה כי נשכר על ידי אייזנברג כדי לגנוב את איקארוס.
אלכס (אלדר ברנטמן) (עונה 3) - עובד אצל זאב בתור האקר. פחדן, ומונה על ידי זאב לאחראי לשמור על ספי. הצליח לברוח כשיפתח, נטלי, דינה ומתי באו לשחרר את ספי.